62021TO0464_INF
Üldkohtu (kaheksas koda) 7. veebruari 2022. aasta määrus –Faller jt vs. komisjon
(kohtuasi T‑464/21)
Tühistamishagi – Inimtervishoius kasutatavad ravimid – Inimtervishoius kasutatavale ravimile Comirnaty antud tingimusliku müügiloa muutmine – Põhjendatud huvi puudumine – Otsese puutumuse puudumine – Isikliku puutumuse puudumine – Vastuvõetamatus
1.
Tühistamishagi – Põhjendatud huvi – Hagi esitamine hageja poolt, kes ei ole vaidlustatud otsuse adressaat – Vastuvõetavus – Tingimus – Hageja suhtes õiguslikult siduvaid tagajärgi tekitav akt – Komisjoni otsus, millega muudetakse COVID-19 vaktsiinile antud tingimuslikku müügiluba – Akt, mis ei muuda hageja õiguslikku olukorda – Põhjendatud huvi puudumine
(ELTL artikli 263 neljas lõik)
(vt punktid 25–29, 34 ja 35)
2.
Tühistamishagi – Füüsilised või juriidilised isikud – Neid otseselt ja isiklikult puudutavad aktid – Otsene puutumus – Kriteeriumid – Komisjoni otsus, millega muudetakse COVID-19 vaktsiinile antud tingimuslikku müügiluba – Hageja otsese puutumuse puudumine
(ELTL artikli 263 neljas lõik)
(vt punktid 37–39, 43, 44 ja 46)
3.
Tühistamishagi – Füüsilised või juriidilised isikud – Neid otseselt ja isiklikult puudutavad aktid – Komisjoni otsus, millega muudetakse COVID‑19 vaktsiinile antud tingimuslikku müügiluba – Eraõiguslike isikute poolt esitatud hagi, milles tuginetakse põhiõiguste rikkumisele – Isikliku puutumuse puudumine
(ELTL artikli 263 neljas lõik)
(vt punktid 47–51)
4.
Tühistamishagi – Füüsilised või juriidilised isikud – Mõiste „halduse üldakt“ ELTL artikli 263 neljanda lõigu tähenduses – Kõik üldaktid peale seadusandlike aktide – Komisjoni otsus, millega muudetakse COVID-19 vaktsiinile antud tingimuslikku müügiluba – Välistamine
(ELTL artikli 263 neljas lõik)
(vt punktid 52 ja 53)
Ese
ELTL artikli 263 alusel esitatud hagi nõudega tühistada komisjoni 31. mai 2021. aasta rakendusotsus, millega muudetakse tingimustega müügiluba inimtervishoius kasutatavale ravimile „Comirnaty – COVID-19 mRNA vaktsiin (nukleosiidiga modifitseeritud)“, mis on antud otsusega C(2020) 9598 final.
Resolutsioon
1.
Jätta hagi vastuvõetamatuse tõttu läbi vaatamata.
2.
Vajadus teha otsus TR-i ja teiste II lisas nimetatud füüsiliste isikute, YI ja teiste II lisas nimetatud füüsiliste isikute, EW ja teiste II lisas nimetatud füüsiliste isikute ning Arnošt Komáreki ja teiste II lisas nimetatud füüsiliste isikute menetlusse astumise avalduste kohta on ära langenud.
3.
Mõista kohtukulud välja Sonja Fallerilt ja teistelt hagejatelt, kelle nimed on esitatud I lisas
4.
Jätta TR-i ja teiste II lisas nimetatud füüsiliste isikute, YI ja teiste II lisas nimetatud füüsiliste isikute, EW ja teiste II lisas nimetatud füüsiliste isikute ning Arnošt Komáreki ja teiste II lisas nimetatud füüsiliste isikute menetlusse astumise avaldustega seotud kohtukulud nende endi kanda.